หลังประจำเดือนมีตกขาวสีขาวอบเหลืองอ่อนๆ อ่อนมาก แต่มีกลิ่นคล้ายนมบูด ไม่มีการแสบคันช่องคลอด หรือผื่นแดงค่ะ อยากทราบว่าเป็นปกติหรือเปล่าค่ะ
สวัสดีค่ะ ตกขาวสีและกลิ่นคล้ายนมบูดดังกล่าวมานั้น สาเหตุที่เป็นไปได้มากก็คือเรื่องของการติดเชื้อที่ช่องคลอดหรือปากมดลูก เชื้อก่อโรคที่อาจทำให้มีตกขาวเหมือนนมบูดได้เช่นการติดเชื้อรา ส่วนเชื้ออื่นๆที่ยังเกิดได้เช่นเชื้อแบคทีเรีย เชื้อโพรโทซัว หรือเชื้อโรคติดต่อทางเพศสัมพันธ์เช่นหนองใน หรืออาจเป็นการระคายเคืองจากการสวนล้างช่องคลอด เป็นต้นเป็นอาการที่อาจจะไม่ปกติค่ะ ควรไปพบแพทย์เพื่อตรวจหาสาเหตุเพิ่มเติมต่อไป ตกขาวปกติไม่ควรมีกลิ่นคล้ายนมบูด และมีสีขาวใสเหมือนแป้งเปียกเบื้องต้นงดการมีเพศสัมพันธ์ไปก่อน ไม่สวนล้างช่องคลอด ไม่ซื้อยากินหรือยาเหน็บใดๆมาใช้เอง